მორისი (მუსიკოსი)
სტივენ პატრიკ მორისი (ინგლ. Steven Patrick Morrissey), უფრო მეტად ცნობილი ფსევდონიმით მორისი (ინგლ. Morrissey [ˈmɒɹɪsiː]) (დ. 22 მაისი, 1959) — ინგლისელი მომღერალი, სიმღერების ავტორი და მწერალი. იგი აგრეთვე ცნობილია, როგორც ჯგუფ The Smiths-ის ყოფილი წამყვანი ვოკალისტი (1982–1987). სოლო-კარიერის დაწყების პერიოდიდან მოყოლებული, მისი ათი სინგლი მოხვდა ბრიტანეთის სინგლების ჩარტის ათეულში. მორისის შემოქმედება გამოირჩევა პოლიტიკური და სოციალური წყობის კრიტიკით, მისი სიმღერების სახელები კი – საკმაოდ გრძელი ფრაზებით.